Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY 
zadávanie zákazky na poskytnutie služieb nebežného charakteru podľa § 9 ods. 9 
zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v z. n. p. (ďalej len ako „ZVO“)
1.	Predmet zákazky:
Zabezpečenie akreditovaného vzdelávania TSP a ATSP v rámci projektu s názvom - Skvalitňovanie výkonu terénnej sociálnej práce a jej dopad na klienta, jeho rodinu a komunitu, kód ITMS: 27120130577-II.
2. Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
3. Typ zmluvy:
Zmluva uzatvorená podľa § 262 ods. 2 zákona č. 513/1991 Zb. – Obchodný zákonník v znení neskorších predpisov.
4. Miesto dodania predmetu zákazky:
1) Kancelária terénnych sociálnych pracovníkov (ďalej len ako „TSP“) a asistentov terénnych sociálnych pracovníkov (ďalej len ako „ATSP“) – administratívna budova na Alžbetínskom námestí 1203, 929 01 Dunajská Streda.
2) Budova MsÚ Dunajská Streda.
3)Vzdelávanie bude prebiehať aj v teréne (mesto Dunajská Streda), nakoľko je možné predpokladať, že vzhľadom na potreby TSP a ATSP budú dodávateľom vzdelávania zvolené rôznorodé metódy a formy vzdelávania.
5. Podrobný opis predmetu zákazky a jeho obsah:
Kód CPV: 80511000-9 Školenie pracovníkov
Predmetom zákazky je poskytnutie akreditovaných kurzov v oblasti pôsobenia terénnych sociálnych pracovníkov (TSP) a asistentov terénnych sociálnych pracovníkov (ATSP) v celkovom rozsahu 200 hodín (60 minútových). 
Kurzy budú organizované minimálne ako jednodňové s hodinovou prestávkou, teda 8 hodín (60 minútových). Počas implementácie projektu to predstavuje minimálne približne 2 kurzy v mesiaci.  Počet osôb v skupine je 6 a to 3 osoby TSP a 3 osoby ATSP.
TSP a ATSP budú absolvovať kurzy spoločne. V prípade špecifických tém, ktoré sa budú dotýkať výlučne TSP alebo ATSP budú  účastníci kurzu absolvovať samostatne, t.j. v dvoch skupinách.
Vzdelávanie musí byť zamerané na zefektívnenie práce s rodinou, ďalej na posudzovanie špecifík klientov, s ktorými sa TSP a ATSP stretávajú. Časť vzdelávania musí byť zameraná na oblasť práce s problémovou mládežou, zameraná na prevenciu alebo sanáciu rodinného prostredia mladých ľudí. Vzdelávacie aktivity musia byť zamerané tiež na oboznámenie účastníka so základnými aspektmi alternatívneho riešenia konfliktov pri práci s jednotlivcom a skupinou, s akcentom na prevenciu konfliktov pri práci s klientom. V nadväznosti na klasické vzdelávanie budú využité aj individuálne supervízie prostredníctvom akreditovaných supervízorov, prostredníctvom ktorých sa TSP a ATSP naučia aplikovať získané vedomosti do praxe a ktoré im pomôžu aj v prekonávaní syndrómu vyhorenia v často sa opakujúcich situáciách, ktoré sú nútení riešiť denne.
Podmienkou dodania predmetu zákazky je platnosť akreditácie vzdelávacích kurzov. Zabezpečenie študijných materiálov, písacích potrieb, ostatných podkladov potrebných k vzdelávaniu, ďalej cestovných nákladov lektorov a všetkých ostatných výdavkov v súvislosti s realizáciou akreditovaného vzdelávania je súčasťou predmetu zákazky.

Akreditované vzdelávanie v oblasti pôsobenia TSP a ATSP by malo byť zamerané na:
•	Pojmy a problémy terénnej sociálnej práce,
•	Hodnoty a ciele terénnej sociálnej práce,
•	Metódy sociálnej práce,
•	Návrhy riešenia problémových situácií,
•	Sociálna terapia,
•	Postupy prípadovej sociálnej práce (sociálna práca s jednotlivcom),
•	Postupy práce s klientom,
•	Orientácie v systéme štátnej správy a súvisiaca legislatíva,
•	Sociálno-patologické javy,
•	Prevencia alebo sanácia rodinného prostredia,
•	Sociálne poradenstvo a vedenie poradenského rozhovoru,
•	Základné aspekty riešenia konfliktov,
•	Nácvik komunikačných zručností (asertívne správanie, nenásilná komunikácia),
•	Odborná prax pod kvalifikovanou supervíziou

Uchádzač je zodpovedný za dodržanie obsahu akreditovaného vzdelávania, na ktoré má vydanú akreditáciu a dodržanie stanoveného počtu hodín akreditovaného vzdelávania, t.j. 200 hodín. 
6. Podmienky účasti:
Predložená ponuka uchádzača musí obsahovať:
Doklad potrebný na preukázanie podmienok účasti týkajúcich sa osobného postavenia podľa § 26 ods. 1 písm. f) ZVO, že uchádzač je oprávnený dodávať tovar, uskutočňovať stavebné práce alebo poskytovať službu - doklad o oprávnení podnikať alebo iný ekvivalent (originál) alebo kópia platného potvrdenia o zapísaní do zoznamu podnikateľov vedeného Úradom pre verejné obstarávanie. Doklad o oprávnení podnikať nesmie byť starší ako 3 mesiace ku dňu uplynutia lehoty na predkladanie ponúk.
Uchádzač, ktorý nesplní podmienky účasti (resp. nedodá požadované podklady na preukázanie splnenia podmienok účasti) bude zo súťaže automaticky vylúčený.
Z dôvodu požiadavky na akreditované vzdelávanie predložená ponuka uchádzača musí obsahovať aj doklad o akreditácii požadovaného vzdelávania s uvedením obsahovej náplne akreditovaného vzdelávania a časovou dotáciou na akreditované vzdelávanie a to 200 hodín a to vo forme originálu alebo overenej kópie.
Uchádzač môže predložiť aj viaceré doklady o akreditácii požadovaného vzdelávania, v prípade, že má akreditované požadované vzdelávanie s nižšími časovými dotáciami. Súčet týchto „čiastkových“ akreditovaných vzdelávaní musí byť v celkovom počte 200 hodín.
7. Zmluvná cena:
Pri stanovení zmluvnej ceny vychádza záujemca z opisu predmetu zákazky (bod č. 5 tejto výzvy). Výsledná cenová ponuka má obsahovať konkrétnu cenu bez DPH, výšku DPH a konečnú cenu s DPH (vyplnená príloha č. 1 tejto výzvy).
8. Variantné riešenia:
Nie sú.
9. Lehota na dodanie predmetu zákazky:
Úspešný uchádzač je povinný poskytovať službu najneskôr do 30.11.2015 v súlade s účinnou Zmluvou o poskytnutí nenávratného finančného príspevku č. 071/2014-IZ-5.0/V.
10. Hlavné podmienky financovania a platobné podmienky:
Predmet obstarávania bude financovaný z Európskeho sociálneho fondu, zo štátneho rozpočtu Slovenskej republiky a z rozpočtu verejného obstarávateľa. Faktúra vystavená úspešným uchádzačom bude mať splatnosť 30 dní odo dňa jej riadneho doručenia verejnému obstarávateľovi.
11. Pokyn k predloženiu ponuky:
Predložená ponuka má obsahovať:
1.	Identifikácia uchádzača (obchodné meno, sídlo/adresa, IČO, DIČ, IČ pre DPH, bankové spojenie, číslo účtu v tvare IBAN, BIC, telefónne číslo, e-mail).
2.	Doklad o oprávnení podnikať v zmysle bodu č. 6 tejto výzvy, resp. kópiu platného  potvrdenia o zapísaní do zoznamu podnikateľov vedeného ÚVO.
3.	Vyplnená príloha č. 1 tejto výzvy podpísaná štatutárnym zástupcom uchádzača a opatrená pečiatkou uchádzača.
4.	Čestné vyhlásenie uchádzača podpísané štatutárnym zástupcom uchádzača a opatrené pečiatkou uchádzača – príloha č. 2 tejto výzvy.
5.	Doklad o pridelení akreditácie vzdelávaciemu programu platný v čase podania cenovej ponuky (v zmysle bodu č. 6 tejto výzvy).
6.	Návrh zmluvy uchádzača podpísaný štatutárnym zástupcom uchádzača a opatrený pečiatkou uchádzača (návrh zmluvy je potrebné dodať aj v elektronickej podobe na CD/DVD nosiči, vo formáte *.rtf alebo inom ekvivalente).
Ponuky sa predkladajú v 1 originálnej verzii.
12. Kritériá na hodnotenie ponúk:
Kritériom vyhodnotenia predložených ponúk bude najnižšia celková cena s DPH za celý predmet zákazky (v prípade ak uchádzač nie je platiteľom DPH celková cena), vrátane všetkých nákladov súvisiacich s predmetom zákazky.
13. Lehota a miesto na predkladanie ponúk
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 2 tejto výzvy, v termíne do 05.12.2014 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Zabezpečenie akreditovaného vzdelávania TSP a ATSP v rámci projektu s názvom - Skvalitňovanie výkonu terénnej sociálnej práce a jej dopad na klienta, jeho rodinu a komunitu, kód ITMS: 27120130577-II“.
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
14. Lehota viazanosti ponúk:
do 31.01.2015
15. Doplňujúce informácie:
Verejný obstarávateľ stanovil finančný limit na predmet zákazky v nasledujúcej podobe:
Limity stanovené verejným obstarávateľom:	
•	Rozsah vzdelávania: 200 hodín.
•	Hodinová sadzba uchádzača nesmie prevýšiť sumu 32,12 € s DPH.
•	Celková končená cena za akreditované vzdelávanie TSP a ATSP nesmie prevýšiť sumu 6.424,00 € s DPH.	

V prípade, že najnižšia cenová ponuka presiahne predpokladaný rozpočet verejného obstarávateľa vyhradený na tento účel, verejný obstarávateľ si vyhradzuje právo rokovať o podmienkach uzavretia zmluvy, resp. neuzavrieť zmluvu na predmet zákazky a zrušiť verejné obstarávanie.
16. Ďalšie informácie verejného obstarávateľa:
1. Ponuka uchádzača, ktorý nesplní podmienky účasti, bude zo súťaže vylúčená.
2. Verejný obstarávateľ zruší použitý postup zadávania zákazky ak:
- ani jeden uchádzač nesplní podmienky účasti,
- ani jedna z ponúk nebude zodpovedať určeným požiadavkám,
- ak sa zmenili okolnosti, za ktorých sa vyhlásilo toto verejné obstarávanie,
- ak zadanie zákazky víťaznému uchádzačovi nebude schválené inštitúciami a orgánmi Európskej únie, riadiacim orgánom (Ministerstvo práce, sociálnych vecí a rodiny SR), sprostredkovateľským orgánom pod riadiacim orgánom (Implementačná agentúra pre Operačný program Zamestnanosť a sociálna inklúzia), resp. nimi poverenými orgánmi.
3. Verejný obstarávateľ uzavrie zmluvu s úspešným uchádzačom. Úspešný uchádzač je povinný strpieť výkon kontroly, auditu a overovania súvisiaceho s dodávaným predmetom zákazky kedykoľvek počas platnosti a účinnosti zmluvy o poskytnutí grantu a to oprávnenými osobami a poskytnúť im všetku potrebnú súčinnosť.
4. Verejný obstarávateľ si vyhradzuje právo spresniť podmienky zmluvy s úspešným uchádzačom.
5. Uchádzač je povinný viesť všetku evidenciu a dokumentáciu súvisiacu s výkonom akreditovaného vzdelávania, ktorá je v súlade s usmerneniami, príručkami, metodickými usmerneniami alebo pokynmi riadiaceho orgánu (Ministerstvo školstva, sociálnych vecí a rodiny SR) alebo sprostredkovateľského orgánu pod riadiacim orgánom (Implementačná agentúra pre Operačný program Zamestnanosť a sociálna inklúzia). Jednotlivé materiály a podklady možno nájsť na webovej stránke: http://www.iazasi.gov.sk/sk/dokumenty-k-projektom-n.
17. Kontaktná osoba
Za vecné otázky:
Mgr. Marián Herceg
E-mail: marian.herceg@dunstreda.eu 

Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
E-mail: vo@3connect.sk 

Dátum: 24.11.2014	

Ing. Zsuzsanna Andrássy PhD.
osoba splnomocnená na výkon VO

							

Príloha č. 1 – Vzor cenovej ponuky,
Príloha č. 2 – Čestné vyhlásenie uchádzača,
Plánovaný dátum zverejnenia výzvy v profile VO: 01.12.2014,
Termín na predkladanie ponúk: 05.12.2014, 10:00 hod.

Projekt terénnej sociálnej práce sa realizuje s podporou:

PRIESTOR NA VAŠU PRÍLEŽITOSŤ